Սերժ Սարգսյանին՝ հայտարարելու համար, որ հակամարտությունն այլեւս ակտիվ է, հիմք տվեց փետրվարի լույս 25-ին ղարաբաղաադրբեջանական շփման գծի երկու ուղղություններով Ադրբեջանի ձեռնարկած հարձակման փորձը: Հայաստանի եւ Արցախի պաշտպանական ոլորտի պաշտոնական ներկայացուցիչների գնահատմամբ այդ հարձակումները համեմատելի էին ապրիլյան քառօրյայի նախնական գործողությունների հետ եւ, եթե ժամանակին չկանխվեին, բախումները կզարգանային նույն տրամաբանությամբ: Այսինքն, կսկսվեին լայնածավալ ռազմական գործողություններ: Դա այն է, ինչի մասին նախորդող երկու շաբաթների ընթացքում ահազանգում էին Հայաստանի պաշտոնյաները`Սերժ Սարգսյանը, Էդվարդ Նալբանդյանը, Վիգեն Սարգսյանը, Շավարշ Քոչարյանը: